Landsmót hestamanna ehf. auglýsir eftir umsóknum hestamannafélaga vegna Landsmóts 2024 . Umsóknum skulu fylgja greinargerð , teikningar af viðkomandi svæði og stutt lýsing á staðarháttum . Nauðsynlegt er að umsókn fylgi fjöldi hesthúsaplássa og gistirýma í nágrenni við mótssvæði . Ef fleiri en eitt félag standa að umsókninni skal koma fram hvaða félög það eru . Umsækjendum er bent á að kynna sér vel lög og reglugerðir LH er varða undirbúning og framkvæmd landsmóta sem má finna í lögum og reglum á vef LH , www.lhhestar.is . Eftir að umsóknarfresti lýkur munu stjórnir LH og LM ehf. boða til fundar á mótsvæðum umsækjenda . Á fundina skulu umsóknaraðilar mæta ásamt fulltrúum viðkomandi sveitastjórnar / sveitastjórnum . Á fundinum skal fara fram kynning á svæðinu af hálfu umsóknaraðila .